**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje konsultantskih usluga sa ciljem izrade Scenario analize kretanja siromaštva u Republici Srbiji.**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta/konsultantkinje za pružanje konsultantskih usluga ciljem izrade **Scenario analize kretanja siromaštva u Republici Srbiji**.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanog konsultanta/konsultantkinje se očekuje da pruži podršku Timu za socijalno uključivanje i smanjenje siromaštva Vlade Republike Srbije u odabiru „članova scenario grupe“ (grupa sastavljena od priznatih profesionalaca i stručnjaka iz različitih oblasti), da vodi i usmerava rad svih „članova scenario grupe“, da pruži odgovarajuće metodološke informacije potrebne „članovima scenario grupe“ kako bi mogli da doprinesu izradi scenaria, da objedini inpute svih članova, izvrši validaciju nalaza i izradi **Scenario analizu kretanja siromaštva u Republici Srbiji**.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Odabrati najmanje pet priznatih profesionalaca[[1]](#footnote-1) iz oblasti socijalne politike i ekonomije, koji će popuniti upitnik i sa kojima će kroz kasnije intervjue konstruisati najverovatniji „mejnstrim scenario“;
* Pažljivo odabrati grupu profesionalaca (koji će činiti „članove scenario grupe“) iz različitih oblasti (društvene nauke, filozofija, matematika, istorija, odbrana i zaštita, nauka, zdravstvo, itd.) koji će učestvovati u Analizi scenarija;
* Voditi grupu pažljivo odabranih profesionalaca („članove scenario grupe“) kroz proces definisanja matrice scenarija i njihovih narativnih delova;
* Uz pomoć jednog odabranog stručnjaka (od „članova scenario grupe“) prikupiti relevantne podatke, proveriti doslednost svakog scenarija, dodati nove podatke i istraživanja kako bi scenarije učinio/la realističnijim i napisati Prvi nacrt izveštaja. Nova istraživanja će se koristiti za pisanje svakog scenarija, koji će se slati drugim učesnicima kako bi se pripremili za novi rad u grupi;
* Ponovo facilitirati rad „članova scenario grupe“, uzimajući u obzir nove podatke i istraživanja, kako bi se definisale finalne verzije scenarija. Napisaće Drugi nacrt izveštaja, uzimajući u obzir komentare svih stručnjaka i profesionalaca koji su učestvovali, kako bi Finalni izveštaj bio proizvod konsenzusa postignutog među učesnicima;
* Sastaviti Analizu finalnog scenarija, koju će podeliti sa timom stručnjaka radi završnog pregleda;
* Raditi sa ilustratorom sa kojim će detaljno definisati vizuelni prikaz scenarija i podataka, kako bi Finalni izveštaj bio privlačan, jednostavan za razumevanje i praćenje za ljude koji nisu stručnjaci;
* Osmisliti plan publikovanja sa ograničenim sredstvima, facilitirati prezentaciju i proširiti onlajn doseg Izveštaja
* Blizak rad i usmerenja od strane Tima za socijalno uključivanje i smanjenje siromaštva Vlade Republike Srbije.

Očekivani rezultati:

* Podrška Timu za socijalno uključivanje i smanjenje siromaštva Vlade Republike Srbije u selekciji članova „Scenario grupe“, koju će činiti prizati profesionalci sa različitim ekspertizama;
* Podrška Timu za socijalno uključivanje i smanjenje siromaštva Vlade Republike Srbije u selekciji najmanje pet priznatih profesionalaca sa kojima će kroz kasnije intervjue konstruisati najverovatniji „mejnstrim scenario“;
* Izrada metodologije sa detaljnim planom istraživanja za sprovođenje Scenario Analize;
* Vođenje i usmeravanje rada članova “Scenario grupe” kroz process izrade scenaria, pružanje potrebnih metodoloških znanja o Scenario analizi izabranim članovima “Scenario grupe” kako bi se prikupili inputi;
* Intervjuisanje grupe profesionalaca, prikupljanje i objedinjavanje stavova i definisanje “mejnstrim” scenarija;
* Organizovanje prve grupne sesije sa članovima “Scenario grupe” i izrada nacrta matrice Scenarija;
* Izrađen prvi nacrt izvestaja (dobijen kroz stručnu komplikaciju I validaciju inputa dobijenih od članova “Scenario grupe” uz prikaz najverovatnijeg „mejnstrim scenarija“);
* Organizovanje i vođenje druge grupne sesije sa članovima “Scenario grupe”;
* Izrada finalnog izveštaja;
* Izveštaj o svim sprovedenim aktivnostima;
* Finalna baza podataka dobijena kroz intervjuisanje stručnjaka i sve prateće informacije potrebne za samostalno korišćenje dobijenih podataka;
* Predstavljanje nalaza relevantnim partnerima na jednom skupu/sastanku organizovanom od strane SIPRU.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 30. jula do 31. decembra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane konsultante/konsultantkinje da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Formalno obrazovanje u okviru odgovarajuće oblasti (ekonomija, pravo, politikologija, itd.), sa stručnim znanjem koje obuhvata oblasti makroekonomije, globalne ekonomije i zapošljavanja.
* Visok nivo stručnosti u analitičkom radu i tumačenju podataka.
* Relevantno radno iskustvo koje uključuje angažman u okviru međunarodnih organizacija.
* Dobro poznavanje izazova koji se pojavljuju u oblasti siromaštva i društvenog blagostanja.
* Dokazano istraživačko iskustvo u oblasti postavljanja anketa, metodološkog okvira, koncepata i definicija, obrade podataka, metodoloških ograničenja, vođenja intervjua, grupnih diskusija i slično.
* Konsultantsko iskustvo u različitim sektorima i oblastima privrede.
* Odlične veštine pisanja.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku. (Prilog 3).

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu biljana.mladenovic@gov.rs najkasnije **do ponedeljka, 27. jula 2020. godine**, do 16h.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za pružanje konsultantskih usluga sa ciljem izrade Scenario analize kretanja siromaštva u Republici Srbiji:

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA**(na engleskom jeziku)

1. Ova grupa profesionalaca biće intervjuisana nezavisno od „tima stručnjaka“ koji je definisan u nastavku. sa ciljem da se omogući nezavisno prikupljanje njihovih stavova i izrada „mejnstrim scenarija“. [↑](#footnote-ref-1)